Skurbenieši
Skurbenieši (arī Skurbenieki) ir apdzīvota vieta Ķekavas novada Baldones pagastā. Izvietojusies pie Baldones — Tomes ceļa 6 km no pagasta centra Baldones, 22 km no novada centra Ķekavas un 38 km no Rīgas. Skrajciems sastāv no vairākām izklaidus viensētām no mežiem brīvā apvidū Ķekaviņas augšteces Bakānes labajā krastā, nosusinātajā Skurbu purvā. Skurbeniešos atradies darvas tecināšanas ceplis, kolhoza laikos — ferma.